CELEX: 62012CA0588
Language: el
Date: 2014-02-27 00:00:00
Title: Υπόθεση C-588/12: Απόφαση του Δικαστηρίου (τρίτο τμήμα) της 27ης Φεβρουαρίου 2014 [αίτηση του Arbeidshof te Antwerpen (Βέλγιο) για την έκδοση προδικαστικής απόφασης] — Lyreco Belgium NV κατά Sophie Rogiers (Κοινωνική πολιτική — Οδηγία 96/34/ΕΚ — Συμφωνία-πλαίσιο για τη γονική άδεια — Ρήτρες 1 και 2, σημείο 4 — Γονική άδεια μερικού χρόνου — Απόλυση του εργαζομένου χωρίς σοβαρό ή αποχρώντα λόγο — Kατ’ αποκοπή αποζημίωση προστασίας λόγω λήψης γονικής άδειας — Βάση υπολογισμού της αποζημίωσης)

14.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/11
            
         Απόφαση του Δικαστηρίου (τρίτο τμήμα) της 27ης Φεβρουαρίου 2014 [αίτηση του Arbeidshof te Antwerpen (Βέλγιο) για την έκδοση προδικαστικής απόφασης] — Lyreco Belgium NV κατά Sophie Rogiers
   (Υπόθεση C-588/12) (1)
   
   ((Κοινωνική πολιτική - Οδηγία 96/34/ΕΚ - Συμφωνία-πλαίσιο για τη γονική άδεια - Ρήτρες 1 και 2, σημείο 4 - Γονική άδεια μερικού χρόνου - Απόλυση του εργαζομένου χωρίς σοβαρό ή αποχρώντα λόγο - Kατ’ αποκοπή αποζημίωση προστασίας λόγω λήψης γονικής άδειας - Βάση υπολογισμού της αποζημίωσης))
   2014/C 112/12
   Γλώσσα διαδικασίας: η ολλανδική
   
      Αιτούν δικαστήριο
   
   Arbeidshof te Antwerpen
   
      Διάδικοι στην υπόθεση της κύριας δίκης
   
   Lyreco Belgium NV
   
      κατά
   
   Sophie Rogiers
   
      Αντικείμενο
   
   Αίτηση προδικαστικής απόφασης — Arbeidshof te Antwerpen — Βέλγιο — Ερμηνεία των ρητρών 1 και 2, σημείο 4, της συμφωνίας-πλαισίου για τη γονική άδεια, η οποία συνήφθη από τη UNICE, το CEEP και τη CES και προσαρτάται στην οδηγία 96/34/ΕΚ του Συμβουλίου, της 3ης Ιουνίου 1996 (ΕΕ L 145, σ. 4) — Γονική άδεια μερικού χρόνου — Μείωση των παροχών — Απόλυση του εργαζομένου, πριν από το τέλος της περιόδου γονικής άδειας, χωρίς σοβαρό λόγο — Μέθοδος υπολογισμού του ποσού της αποζημίωσης λόγω απόλυσης
   
      Διατακτικό
   
   Η ρήτρα 2, σημείο 4, της συμφωνίας-πλαισίου για τη γονική άδεια, η οποία συνήφθη στις 14 Δεκεμβρίου 1995 και περιλαμβάνεται σε παράρτημα της οδηγίας 96/34/ΕΚ του Συμβουλίου, της 3ης Ιουνίου 1996, σχετικά με τη συμφωνία-πλαίσιο που συνήφθη από την UNICE, τη CEEP και τη CES, όπως τροποποιήθηκε με την οδηγία 97/75/ΕΚ του Συμβουλίου, της 15ης Δεκεμβρίου 1997, ερμηνευόμενη υπό το φως τόσο των σκοπών που επιδιώκει η συμφωνία-πλαίσιο αυτή όσο και του σημείου 6 της ίδιας αυτής ρήτρας, έχει την έννοια ότι η κατ’ αποκοπή αποζημίωση προστασίας που πρέπει να καταβληθεί στον εργαζόμενο που τελεί σε γονική άδεια μερικού χρόνου, σε περίπτωση καταγγελίας εκ μέρους του εργοδότη, χωρίς σοβαρό ή αποχρώντα λόγο, της σύμβασης του εργαζόμενου αυτού, ο οποίος είχε προσληφθεί για αόριστο χρόνο και κατά πλήρη απασχόληση, δεν επιτρέπεται να καθορίζεται με βάση τις μειωμένες αποδοχές που του καταβάλλονταν κατά την ημερομηνία της απόλυσής του.
   
      (1)  ΕΕ C 79 της 16.3.2013.